b'\n_START_ARTICLE_\nTermodinamin\xc4\x97 sistema\n_START_PARAGRAPH_\nTermodinamin\xc4\x97 sistema yra tiksliai apibr\xc4\x97\xc5\xbetas makroskopinis regionas visatoje, da\xc5\xbenai dar vadinamas fizikine sistema, kuris yra tyrin\xc4\x97jamas remiantis termodinamikos principais._NEWLINE_Visa erdv\xc4\x97 aplink termodinamin\xc4\x99 sistem\xc4\x85 vadinama aplinka. Sistem\xc4\x85 nuo aplinkos atskiria ribos, kurios gali b\xc5\xabti tariamos arba realios, bet jos apsprend\xc5\xbeia baigtin\xc4\xaf t\xc5\xabr\xc4\xaf. Darbo, \xc5\xa1ilumos ar med\xc5\xbeiagos mainai sistemoje vyksta tarp rib\xc5\xb3. Termodimin\xc4\x97s sistemos yra da\xc5\xbenai klasifikuojamos pagal tai, kas yra praleid\xc5\xbeiama per jos ribas._NEWLINE_Termodinamin\xc4\x99 sistem\xc4\x85 apib\xc5\xabdina ir apsprend\xc5\xbeia termodinaminiai parametrai, susieti su sistema. Parametrai yra matuojami makroskopiniai dyd\xc5\xbeiai, tokie kaip t\xc5\xabris, sl\xc4\x97gis, temperat\xc5\xabra, elektrinis laukas ir t. t._NEWLINE_Termodinamini\xc5\xb3 parametr\xc5\xb3 rinkinys, kuris unikaliai apibr\xc4\x97\xc5\xbeia sistem\xc4\x85 yra vadinamas sistemos termodinamine b\xc5\xabsena. Sistemos b\xc5\xabsena yra i\xc5\xa1rei\xc5\xa1kiama funkcine priklausomybe, b\xc5\xabsenos lygtimi, tarp jos parametr\xc5\xb3. Sistema yra termodinamin\xc4\x97je pusiausvyroje, kai sistemos b\xc5\xabsena nesikei\xc4\x8dia b\xc4\x97gant laikui.'